laion/Wikipedia-Exotic huggingface dataset:
מרלן בג'אלי

מרלן בג'אלי (נולדה ב-1946) היא שחקנית טלוויזיה, תיאטרון, קולנוע ומדבבת ערביה-ישראלית. בג'אלי נולדה בירושלים למשפחה מוסלמית. בצעירותה שיחקה בתיאטרון חובבים, במקביל עבדה כמזכירה בימק"א. בשנת 1968, החלה לעבוד בתסכיתים של קול ישראל בערבית ועם הקמת הטלוויזיה הישראלית ניגשה למבחן בד והתקבלה לשידורי הטלוויזיה בערבית. השתתפה כשחקנית ומגישה במספר רב של תוכניות ילדים ודרמה. במקביל לעבודתה בטלוויזיה שיחקה בהצגות תיאטרון במזרח ירושלים, בעיקר בתיאטרון אל-קאסבה. בשנת 1979 שיחקה לראשונה בסרט קולנוע, כשהשתתפה בקומדיה "אמי הגנרלית" בתפקיד אמו של המפקד המצרי אותו גילם מכרם ח'ורי. עם צמצום שידורי הטלוויזיה בערבית בשנות ה-90, החלה לעבוד גם ברדיו וכמדובבת. זכתה לפרסום כאשר שיחקה בסדרת הטלוויזיה הפופולרית "המסעדה הגדולה", וכן בסדרה "שכנים". השתתפה בסרט הדוקומנטרי "התזמורת" (yes דוקו, 2023) בבימויו של עופר פנחסוב, על תחנת הרדיו "קול ישראל בערבית". במשך כ-25 שנים, עבדה בשידורי הטלוויזיה בערבית של רשות השידור, בין תוכניות טלוויזיה בהן שיחקה היו: "השטיח המעופף" (1976–1977) - סדרת טלוויזיה לילדים בהנחיית לילית נגר. "צרצרי השלום" (1977) - מחזה מאת תאופיק אל-חכים שפורסם בשנת 1957 ועובד להפקה טלוויזיונית על ידי הבמאי אנטואן סאלח. "המשחק האחרון" (1977) - דרמה טלוויזיונית, עיבוד של אנטון שמאס למחזה מאת ויליאם סארויאן בבימוי אנטואן סאלח. "חרבת חזעה" (1978) - עיבוד טלוויזיוני לסיפור מאת ס. יזהר. ג'ארכ קריבכ (1979) - סדרת טלוויזיה ללימוד ערבית. "סיפורי ח'ליל" (1979–1982) - סדרת טלוויזיה לילדים. "מטבחה של סמירה" (1983–1984) - סדרת טלוויזיה לילדים. "המסעדה הגדולה" (1985–1989) "שכנים" (1989–1992) "הבחור של שולי" (1997) - סרט טלוויזיה בבימוי דורון צברי. "כחול עמוק" (1997) - סדרת טלוויזיה ששודרה בכבלים. אמי הגנרלית (1979) הכלה הסורית (2004) ערבים רוקדים (2014) סינמה סבאיא (2021) "המוציא להורג והנידונים" (תיאטרון אל-קאסבה, 1971) - מחזה מאת פתחי רמאדן בהשתתפות מכרם ח'ורי ובסאם זועמוט. "שירת המוות" (תיאטרון אל-קאסבה, 1972) - תפקיד ראשי במחזה מאת תאופיק אל-חכים בהשתתפות ג'ורג' איברהים, מכרם ח'ורי ולילית נגר. מרלן בג'אלי, במיזם "אישים" לתיעוד היצירה הישראלית מרלן בג'אלי, במסד הנתונים הקולנועיים IMDb (באנגלית) מרלן בג'אלי, באתר "אידיבי", מאגר הידע העברי לקולנוע ישראלי ועולמי מרלן בג'אלי, באתר ספר הקולנוע הישראלי מרלין - תגלית חדשה, "העולם הזה", גיליון 1779 מ-6 באוקטובר 1971, עמוד 32 רותי זוארץ, ‏כבר היתה בדרך לפרישה. מרלן בג'אלי ב"הכלה הסורית" דרך לא קלה, באתר גלובס, 8 בדצמבר 2004 ⁨שכנים במקום אשכרה, מעריב, 19 במאי 1988 טלוויזיה - השטיח המעופף, דבר, 18 בפברואר 1977 דרמה - צרצרי השלום, דבר, 17 ביוני 1977 שוש אביגל, מאחורי הסורגים, "העולם הזה", גיליון 2081 מ-20 ביולי 1977, עמוד 35 שידורי הטלוויזיה - סיפורי ח'ליל, "העולם הזה", גיליון 2212 מ-23 בינואר 1980, עמוד 53 דפנה לוצקי, הישג ל"הכלה הסורית" במונטריאול: פרס הסרט הטוב ביותר, פרס המבקרים וחביב הקהל, באתר הארץ, 7 בספטמבר 2004 אורי קליין, למה חשוב לראות את "ערבים רוקדים", באתר הארץ, 27 בנובמבר 2014 מרלן בג'אלי בסרט סינמה סבאיא, באתר IMDb The Executor & the Condemned 1971 The Chant of Death 1972
מצטערת, אם אני אוהבת אותך (סרט, 2008)

מצטערת, אם אני אוהבת אותך (באיטלקית: Scusa ma ti chiamo amore, באנגלית: Sorry if i love you) היא קומדיה רומנטית, שיצאה לאקרנים ב-2008. הסרט בוים על ידי פדריקו מוסיה, בסרט מככב ראול בובה, בתור גבר בן 37 שעקב פרידה מחברתו, מכיר נערה שמשנה את חייו. ב-2010 יצא לאקרנים סרט המשך- "מצטער, אם אני רוצה להתחתן איתך". אלכסנדרו בלי(ראול בובה) עובר פרידה מבת זוגו, אלנה, באופן פתאומי. הוא נעשה מדוכא ועצוב בתחילת הסרט ותמיד חבריו מנסים לעודד אותו. בבוקר יום עבודה רגיל באמצע נסיעתו לעבודה הוא מתנגש בקטנוע. על הקטנוע רכבה ניקי. כשגילתה ניקי שלא יכולה לנסוע על הקטנוע מכיוון שהוא נהרס בהתנגשות, היא הכריחה את אלכס לתת לה טרמפ לבית הספר. -אלכס נתן לה כרטיס ביקור למקרה ויהיו לה בעיות נוספות, ניקי לא זנחה את הקשר ביניהם והתקשרה אליו כדי שישים אותה במוסך יום למחרת. מאוחר יותר התגלה כי המוסך סגור, וניקי רצתה בסך הכל לבלות עם אלכס, בהמשך הסרט הזוג מתאהב לו. הסיפור הכללי מדבר גם על דמויות נוספות- לדוגמה: אנריקו שחושד באשתו שבוגדת בו ומבקש מאלכס שישכור עבורו חוקר פרטי, או למשל סיפור האהבה של חברותיה של ניקי. לבסוף, בת זוגו של אלכס חוזרת ומנסה לגרום לאלכס להבין שהיא טעתה, אלכס נפרד מניקי, ניקי עוברת ימים קשים עקב הפרידה. אלכס מגלה, שבת זוגו אלנה שיקרה לו וכי הייתה סיבה אמיתית לכך שעזבה אותו. אלכס זורק את אלנה ומנסה לגרום לניקי לסלוח לו, ניקי סולחת לו והשניים הולכים לגור במגדלור כמו החלום שרצו לממש. ראול בובה בתור אלכסנדרו בלי, השחקן הראשי, הסיפור מדבר בגדול על אלכס ועל התאהבותו בניקי. מיכאלה קוואטרוצ'יוצ'ה בתור ניקי, הנערה בה אלכס מתאהב. ורוניקה לוגאן משחקת בתור אלנה, בת זוגו של אלכס שנפרדת ממנו בתחילת הסרט. לוקה אנג'לטי אנריקו, חברו הטוב של אלכס ששולח אותו לשכור חוקר פרטי, על מנת שיחקור האם אשתו של אנריקו בוגדת בו. איגנציו אוליביה משחק בתור פאביו, בן הזוג לשעבר של ניקי, שמנסה לגנוב את לבה בחזרה. לורנזו פאדריצ'י משחק בתור מתאו, האח הצעיר של ניקי. פרנצ'סקו אפולוני בתור פייטרו, חברו של אלכס שמנסה לעודד את אלכס עקב פרידת בת זוגו. צ'צ'ילייה דאצ'י בתור סימונה, אמה של ניקי ושל מתאו. Scusa ma ti chiamo amore (Sugarfree) Quello che mi davi tu (Zero Assoluto) Seduto qua (Zero Assoluto) She's the One (Robbie Williams) La tua ragazza sempre (Irene Grandi) Quanti anni hai (Vasco Rossi) Semplicemente (Zero Assoluto) "מצטערת, אם אני אוהבת אותך", במסד הנתונים הקולנועיים IMDb (באנגלית) "מצטערת, אם אני אוהבת אותך", באתר AllMovie (באנגלית) "מצטערת, אם אני אוהבת אותך", באתר Rotten Tomatoes (באנגלית) "מצטערת, אם אני אוהבת אותך", במסד הנתונים הקולנועיים KinoPoisk (ברוסית)
חטיבה

חטיבה או בריגדה (באנגלית: Brigade) היא יחידה צבאית טקטית גדולה, מורכבת משניים עד חמישה רגימנטים או גדודים ומפקדת חטיבה אחת. חטיבה יכולה להיות כפופה לאוגדה (דיוויזיה). במרבית הצבאות מפקד על החטיבה קצין בדרגת קולונל או בריגדיר גנרל, הראשונה מקבילה לדרגת אלוף-משנה והשנייה מקבילה לדרגת תת-אלוף. שמה של הדרגה בריגדיר (או בריגדיר גנרל) נגזר למעשה מהמילה הלועזית לחטיבה: בריגדה. החל מסוף המאה העשרים עברו כמה צבאות תהליכי התייעלות בהם בוטלו האוגדות ובכך הפכו החטיבות ליחידות הצבאיות הגדולות, ומפקדיהן הוסבו לדרגת בריגדיר גנרל (כגון צבא ספרד). בצבא היבשה של ארצות הברית, מפקדי חטיבות הם בדרגת קולונל, ובמקרים מסוימים לוטננט קולונל (סגן-אלוף). בצה"ל חטיבת חיל רגלים כוללת בין 3,000 ל-7,000 חיילים. חטיבה בחיל השריון של צה"ל כוללת 3 גדודי שריון עם מעל ל-100 טנקים, גדוד חיל רגלים וגדוד הנדסה קרבית. היחידה המקבילה לחטיבה בחיל התותחנים הישראלי נקראה בעבר אגד, אך כיום שני האגדים הסדירים נקראים חטיבות. מפקד חטיבה (מח"ט) בצה"ל הוא קצין בדרגת אלוף-משנה. אלישיב שמשי, אליהם נשואות העיניים - על מפקדי חטיבות בשדה הקרב, הוצאת משרד הביטחון, 2006. בועז עמידרור, ‏כך סורסה החטיבה בצה"ל, מערכות 420-421 , ספטמבר 2008 חטיבה, באתר אנציקלופדיה בריטניקה (באנגלית) ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
השירות הפדרלי לבקרה טכנית וייצוא

השירות הפדרלי לבקרה טכנית וייצוא (ברוסית: Федеральная служба по техническому и экспортному контролю, בראשי תיבות: ФСТЭК России) הוא סוכנות צבאית של הפדרציה הרוסית, תחת משרד ההגנה של רוסיה, האחראית לרישוי ייצוא של כלי נשק ופריטים טכנולוגיים דו-שימושיים ואחראי גם על אבטחת המידע הצבאי הרוסי. השירות מטפל באבטחת מידע צבאי ובהגנה על סודות מדינה, תוך מניעת זליגתו בערוצים טכניים, הוא גם מנהל את מאגר איומי אבטחת הנתונים, מאגר הפגיעות הלאומי של רוסיה ומחייב חברות טכנולוגיה מערביות להגיש קוד מקור וסודות מסחריים אחרים לפני שיאושר להן לייבא את מוצריהן לרוסיה. השירות משתף פעולה עם שירות הביטחון הפדרלי, המנהל את תחום הקריפטוגרפיה ברוסיה. בשנת 2019, השירות העניקה לאסטרה לינוקס מעמד מיוחד לגבי השימוש בה בעיבוד מידע מסווג רוסי. מדיה וקבצים בנושא השירות הפדרלי לבקרה טכנית וייצוא בוויקישיתוף אתר האינטרנט הרשמי של השירות הפדרלי לבקרה טכנית וייצוא (באנגלית) (באנגלית) Cimpanu, Catalin. "Russian military moves closer to replacing Windows with Astra Linux". ZDNet (באנגלית). נבדק ב-2019-06-01. חברות היי-טק מערביות נכנעות ללחץ הרוסי לשתף סודות סייבר "Federal Service for Technical and Export Control (FSTEC)". www.globalsecurity.org. נבדק ב-2019-06-01. Leyden, John (17 ביולי 2018). "Russia's national vulnerability database is a bit like the Soviet Union – sparse and slow". www.theregister.co.uk (באנגלית). נבדק ב-2019-06-01. {{cite web}}: (עזרה) "Under pressure, Western tech firms bow to Russian demands to share cyber secrets". Reuters (באנגלית). 2017-06-24. נבדק ב-2019-06-01. Carr, Jeffrey. (2012). Inside cyber warfare (2nd ed.). Beijing: O'Reilly. p. 225. ISBN 9781449310042. OCLC 774147707. Cimpanu, Catalin. "Russian military moves closer to replacing Windows with Astra Linux". ZDNet (באנגלית). נבדק ב-2019-06-01.
המינהל השמיני של המטה הכללי הרוסי

המינהל השמיני של המטה הכללי של הכוחות המזוינים של הפדרציה הרוסית (ברוסית: 8ףВосьмо́е управле́ние Генера́льного шта́ба Вооружённых Сил Росси́йской Федера́ции) הוא גוף פיקוד ובקרה של המטה הכללי הרוסי, המנהל את השירות להגנה על סודות מדינה. המנהל דואג לספק את המידע הדרוש למילוי משימות הפיקוד והשליטה של כוחות הצבא של הפדרציה הרוסית. המינהל השמיני של המטה הכללי הוקם מתוך גופי ההצפנה של הצבא האדום בשנת 1941. לקראת פלישת גרמניה הנאצית לברית המועצות, המחלקה הייתה מאוישת בכוח אדם ומהנדסים. ב-7 באוקטובר 1941 המנהל לשירותי הצפנה של המטה הכללי החליף רשמית את שמו למנהל השמיני של המטכ"ל. במקביל, הוקמה יחידה מיוחדת כחלק ממטה השדה של הצבא ונוצרו גופים מיוחדים במנהל התותחנים הראשי, במנהל התקשורת הצבאי המרכזי, במנהל התקשורת, במנהל האספקה ובמספר אגפים אחרים. עד שנת 1920 המערכת להגנת סודות צבאיים פעלה באגפים. בשנת 1926 הוסב המנהל למחלקה השנייה של משרד הוועדה העממית לענייני צבא וצי. בשנת 1930 הוסבה למחלקה השביעית של מטה הצבא האדום, ולאחר מכן למחלקה השמינית. חיילי היחידה גויסו מתוך האקדמיה הצבאית על שם פרונזה. בשנת 1939 שונה שם המחלקה למחלקת השירות המיוחד ונכללה במנהל המבצעים של המטה הכללי של הצבא האדום. עם תחילת המלחמה הוקמה לשכת השירות המיוחד של המטה הכללי של הצבא האדום עם סך של 197 אנשי שירות ו-50 עובדים. מאז התפרקות ברית המועצות זהו גוף של משרד ההגנה והמטה הכללי המורכב מיחידות המאוישות במומחים להגנה על סודות המדינה. קציני המינהל אחראים גם לאבטחת המידע בתקשורת (צנזורה צבאית). המידע הנתון לפיקוח המינהל הוא כזה נובע מפרסום חומרים על פעילויות הכוחות המזוינים - על חיי הצבא, הצי, חיל האוויר וכן על שיתוף פעולה צבאי-טכני. אתר רשמי (אורכב 11.10.2020 בארכיון Wayback Machine) (ברוסית) Mil.Ru: Военный энциклопедический словарь: «Государственная тайна» БРЭ: «Государственная тайна» Mil.Ru: «Структура ВС РФ» «Особая служба генерального штаба» (Сергей Богданов, «Красная звезда») Восьмое управление Генерального штаба Вооруженных Сил Российской Федерации : Министерство обороны Российской Федерации БРЭ: «Военная цензура»
השירות להגנה על סודות מדינה

השירות להגנה על סודות מדינה של הכוחות המזוינים של הפדרציה הרוסית (ברוסית: Служба защиты государственной тайны ВС РФ) הוא גוף מיוחד בתחום הפיקוד והבקרה הצבאיים של הכוחות המזוינים של הפדרציה הרוסית, הפועל במסגרת המנהל השמיני של המטה הכללי של הכוחות המזוינים של הפדרציה הרוסית לאבטחת מידע והגנה על סודות מדינה במשרד ההגנה ובצבא הרוסי. מייסד היחידה ומי שעמד בראשה לראשונה היה פיוטר בליוסוב משנת 1941 עד 1961. ב-8 במאי 1918, על פי פקודת הקומיסר העממי לעניינים צבאיים מספר 339, הוקם ב-13 בנובמבר1918, תת-מחלקה עצמאית של המטה הכללי להצפנה שנועדה לסייע למשטר בהגנה על סודות מדינה. ב-5 במאי 1921, בצ'קה, הוקמה מחלקה מיוחדת לעסקי הצפנה ופענוח במדינה. בשנות ה-30 של המאה ה-20 נפתר תהליך מיכון ההצפנה כאשר בשנת 1936 פותח ציוד ההצפנה הראשון V-4. בשנת 1937 נוצרה מכונת הקידוד "קריסטל" K-37. לאחר מלחמת העולם השנייה, תקשורת מוצפנת הייתה סוג אמין של תקשורת סמויה בכוחות המזוינים של ברית המועצות, שנועדה להעביר מידע חשוב והודעות הדורשות סודיות מיוחדת. השירות להגנה על סודות מדינה של הכוחות המזוינים של הפדרציה הרוסית משלב מחלקות משנה: גופי ביטחון; גופי הצפנה; מחלקות תיקון ותחזוקת ציוד הצפנה; רשויות אבטחת מידע ומחשבים; יחידה לאישור אמצעי הגנת מידע ורישוי פעילותן של יחידות צבאיות וארגוני הכוחות המזוינים של הפדרציה הרוסית; יחידת סיווג קווי רדיו וחלל; יחידת ניתוח הצפנה והנדסה, הצפנה של אמצעי אבטחת מידע; מרכזי אישור לחתימה אלקטרונית. המינהל הלאומי לאבטחת סודות מדינה (סין) מדיה וקבצים בנושא השירות להגנה על סודות מדינה בוויקישיתוף אתר האינטרנט הרשמי של השירות להגנה על סודות מדינה (ברוסית) "Особенности подготовки кадров по защите государственной тайны". cyberleninka.ru. נבדק ב-2020-09-09. "Шойгу поздравил со столетием Службу защиты государственной тайны Вооруженных сил РФ". ТАСС. נבדק ב-2020-09-11. Анастасия Свиридова. "Информация нуждается в надёжной защите — "Красная звезда"" (ברוסית). נבדק ב-2020-09-09. "История шифровального дела в России - Татьяна Соболева". litresp.ru. נבדק ב-2020-09-08. "История шифровального дела в России - Татьяна Соболева". litresp.ru. נבדק ב-2020-09-09. "Новости". zgt.mil.ru. נבדק ב-2020-09-08. "КРАСНОДАРСКОМУ ВЫСШЕМУ ВОЕННОМУ ОРДЕНОВ ЖУКОВАИ ОКТЯБРЬСКОЙ РЕВОЛЮЦИИ КРАСНОЗНАМЁННОМУ УЧИЛИЩУ ИМЕНИ ГЕНЕРАЛА АРМИИ С.М. ШТЕМЕНКО - 90 ЛЕТ". cyberleninka.ru. נבדק ב-2020-09-09. "Удостоверяющий центр". zgt.mil.ru. נבדק ב-2020-09-08.
רותי פרי-בר

רותי פרי-בר (נולדה ב-2 ביולי 1982) היא תסריטאית ובמאית קולנוע ישראלית. בטקס פרסי אופיר לשנת 2020 הסרט שכתבה וביימה, אסיה, היה מועמד ל-13 פרסי אופיר והיה לזוכה הגדול של הטקס לאחר שזכה ב-9 פרסים, לרבות עבור הסרט העלילתי הטוב ביותר. פרי-בר גדלה בעומר ובוגרת תיכון אשל הנשיא. היא בוגרת בית הספר סם שפיגל לקולנוע ולטלוויזיה בירושלים. בזוגיות עם עמרי בורשטיין ואם לשניים. "לשמור בזיכרון" (2009): סרט תיעודי, 10 דק', פסטיבל חיפה, זוכה פרס קרן גשר "שיחות אחרונות" (2012): דרמה, 22 דק', בהשתתפות השחקנית יעל איזנברג. הסרט הוקרן בפסטיבלים בישראל ומחוצה לה ונבחר לאחד מחמשת סרטי הסטודנטים הטובים בעולם לשנת 2012 על ידי התאחדות בתי הספר לקולנוע. "המטפל" (2018): דרמה, 12 דק', הסרט הוקרן בפסטיבלים בישראל ומחוצה לה. "אסיה" (2020): סרט עלילתי, 85 דקות, זוכה פרס אופיר לסרט העלילתי הטוב ביותר לשנת (2020) "משפחות" (2013): סדרה תיעודית; עורכת; במאים: תומר וברק הימן "עליזה" (2014): סרט תיעודי; עורכת; במאי: תומר היימן "אהבה לא צפויה": סרט תיעודי; עורכת; במאית: פז שוורץ רותי פרי-בר, במיזם "אישים" לתיעוד היצירה הישראלית רותי פרי-בר, במסד הנתונים הקולנועיים IMDb (באנגלית) רותי פרי-בר, באתר "אידיבי", מאגר הידע העברי לקולנוע ישראלי ועולמי רותי פרי-בר, באתר ספר הקולנוע הישראלי רותי פרי-בר, באתר בית הספר סם שפיגל לקולנוע ולטלוויזיה רותי פרי-בר, באתר איגוד הבמאיות והבמאים רותי פרי-בר, באתר אישים נירית אנדרמן, הטרגדיה המשפחתית של רותי פרי-בר הפכה בסופו של דבר לסרטה עטור הפרסים ״אסיה״, באתר הארץ, 24 ביוני 2021 המטפל, באתר האקדמיה הישראלית לקולנוע וטלוויזיה
חיים דוד נוסבוים

חיים דוד נוסבוים (1860–1944) היה משפטן ומשורר עברי. הלך בעקבות סבו, שהיה בחסידות סדיגורה, שם היה עד גיל 20. בהמשך יצא לצ'רנוביץ וגר עם א.אייזנר (שהיה רבה של קורולובקה). ב-1897 עבר לארצות הברית וסיים לימודי משפטים באוניברסיטת ניו-יורק בשנת 1903. החל לכתוב יצירות בשפה האנגלית, ופרסם שירים ופרוזה בעיתונים וכתבי עת בשפה זו. התחיל לכתוב שירים בעברית בעקבות חיים נחמן ביאליק אשר פורסמו בשני ספרים: "שירים" ו"מלא הקומץ" (שירים, זכרונות וכתבים). נוסף על הכתיבה באנגלית ובעברית, נוסבוים גם תרגם שירה בגרמנית ויידיש. מלא הקמץ : קובץ שירים, זכרונות וכתבים, דפוס אלפא פרעס (ניו יורק ה'תרפ"א). שירים, The Marlborough Craft Press (ניו יורק ה'תרפ"ג). חיים דוד נוסבוים באתר פרויקט בן יהודה חיים דוד נוסבוים, מתוך אתר פרויקט בן יהודה מתוך הקטלוג של גצל קרסל בספריה הלאומית נוסבוים, חיים דוד, מתוך אתר הספרייה הלאומית ערך זה הוא קצרמר בנושא משוררים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חיים דוד נוסבוים".
כרואגורם

כרואגורם (באנגלית: Croaghgorm או Bluestack, מאירית: Chruach Gorm - "הערימה הכחולה") הוא הר בגובה 674 מטרים במחוז דניגול, אירלנד. הר זה הוא ההר הגבוה מבין הרי הערימה הכחולה (או "קרוהאגורמס") וההר השלישי בגובהו במחוז. ב־31 בינואר 1944, במהלך מלחמת העולם השנייה, התרסק מטוס סנדרלנד של חיל האוויר המלכותי על ההר. שבעה אנשי חיל האוויר מטייסת 228 נהרגו. על מורדות ההר ניתן עדיין לראות את הריסות המטוס. בשנת 1988 הוצג שם לוח זיכרון. Croaghgorm, MountainViews ערך זה הוא קצרמר בנושא הרים ובנושא אירלנד. אתם מוזמנים לתרום לוויקיפדיה ולהרחיב אותו.
נוקבוי

נוקבוי (באירית: Cnoc Buí: ההר הצהוב) הוא הר בגובה 706 מטר בגבול בין מחוז קורק למחוז קרי באירלנד. נוקבוי היא הפסגה הגבוהה ביותר בשרשרת הרי שי (אנ') וההר הגבוה ביותר במחוז קורק ומחוז קרי. זו הפסגה ה-104 הגבוהה ביותר באירלנד. ההר מורכב מאבן חול שקיימת במקום מתקופת דבון, אשר נעשתה לאחר מכן לרכס הרים, לפני שנשחקה לצורתה הנוכחית בעקבות ריבוי קרחונים בעידן-הקרח האחרון (אנ'). מדיה וקבצים בנושא נוקבוי בוויקישיתוף Mountainviews reference ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נוקבוי".
פגישה עם המוות (סרט)

פגישה עם המוות (באנגלית: Appointment with Death) הוא סרט קולנוע על פי ספרה של אגאתה כריסטי משנת 1938, שעלילתו מתרחשת בעיקר בירושלים. הסרט הופק על ידי גולן גלובוס הפקות וקנון גרופ, וצולם בישראל בשנת 1987. הסרט היה אחת מהפקות הקולנוע הגדולות ביותר שנעשו בישראל, בתקציב של 6 מיליון דולר, ובכיכובם של פיטר יוסטינוב, לורן באקול, קארי פישר, ג'ון גילגוד, פייפר לורי, היילי מילס וג'ני סיגרוב. בנוסף שיחק בסרט בתפקיד משנה דייוויד סול, כוכב הסדרה "סטארסקי והאץ'". אמילי בוינטון, אם חורגת לשלושת ילדי בוינטון - לנוקס, ריימונד וקרול - ואמא לג'ינברה, סוחטת את סנגורו של עורך הדין המשפחתי, ג'פרסון קופ, וגורמת לו להשמיד צוואה שנייה של בעלה המנוח שהיה משחרר את הילדים משליטתה ומעניק להם ירושה של 200,000$ כל אחד. היא לוקחת את עצמה, את הילדים ואת כלתה המשמשת כאחות, נדין לחופשה באירופה ובארץ הקודש. בטריאסטה, הבלש הרקול פוארו נפגש עם ידידתו, ד"ר שרה קינג, שמתאהבת בריימונד בוינטון למורת רוחה. ליידי ווסטהולמה, המזכירה שלה שהיא גם ארכאולוגית, העלמה קווינטון ועורכת הדין, קופ, עוקבים אחריהם גם הם. הילדים מגלים את הצוואה השנייה מאז שאבא שלהם סיפר לנוקס לפני מותו ואמילי מצליחה להסתכסך עם השאר ולגרום לשנאה רבה כלפיה. בחפירה, אחרי שהילדים יוצאים לטיול, אמילי נמצאת מתה עם סימני סיכה על פרק כף היד, מה שמרמז שהוזרקה לה באותה עת מזרק מלא רעל. בעזרת חברו הוותיק, קולונל קרברי, פוארו חוקר ומתחיל לתשאל את הילדים, נדין, ד"ר קינג, ליידי ווסטהולמה, מר קופ ומיס קווינטון. כאשר נמצא בקבוק תרופה ריק ומזרק השייך לד"ר קינג, פוארו מסיק כי לגברת בוינטון הוזרק מינון גבוה וקטלני של תרופה, המקביל לתרופה שלקחה לעיתים קרובות וניתנה על ידי נדין עקב בריאותה הרופפת. מרבית צילומי הסרט נעשו בישראל בקיץ 1987, באתרים ביפו, בירושלים ובים המלח. החלקים הראשונים של העלילה צלמו בטריאסטה, שבאיטליה. בין חברי הצוות הישראלים היו, הצלם דוד גורפינקל, הארט דיירקטור אבישי אביבי וצלם הסטילס יוני המנחם. הסרט יצאה לאקרנים ב-15 באפריל 1988 ונכשל בקופות. פיטר יוסטינוב בתפקיד הרקול פוארו לורן באקול בתפקיד ליידי ווסטהולמה קארי פישר בתפקיד נדין בוינטון ג'ון גילגוד בתפקיד הקולונל קרברי פייפר לורי בתפקיד אמילי בוינטון היילי מילס בתפקיד העלמה קווינטון ג'ני סיגרוב בתפקיד ד"ר שרה קינג דייוויד סול בתפקיד ג'פרסון קופ ניקולס גאסט בתפקיד לנוקס בוינטון ולרי ריצ'רדס בתפקיד קרול בוינטון ג'ון טרלסקי בתפקיד ריימונד בוינטון ענבר בזר בתפקיד ג'ינברה בוינטון דאגלס שלדון כקפטן רוג'רס מייק סרן בתפקיד הילי מייקל קרייג בתפקיד לורד פיל מדיה וקבצים בנושא פגישה עם המוות בוויקישיתוף "פגישה עם המוות", במסד הנתונים הקולנועיים IMDb (באנגלית) "פגישה עם המוות", באתר AllMovie (באנגלית) "פגישה עם המוות", באתר Rotten Tomatoes (באנגלית) "פגישה עם המוות", באתר Box Office Mojo (באנגלית) "פגישה עם המוות", באתר אידיבי "פגישה עם המוות", במסד הנתונים הקולנועיים KinoPoisk (ברוסית) Appointment with Death Trailer, סרטון באתר יוטיוב (אורך: 3:07) סצנה מהסרט, סרטון באתר יוטיוב (אורך: 1:47) סצנה מהסרט, סרטון באתר יוטיוב (אורך: 7:05) תמר גלבץ, פה ושם בארץ ישראל, חדשות, 22 בספטמבר 1988 - סקירה של הסרט אבי כצמן, התאים האפורים של פיטר יוסטינוב, כותרת ראשית, 1 ביולי 1987 יובל ניב, המעריצים לא שכחו את האץ׳, חדשות, 22 במאי 1987 סימפטיה במקום הנמוך בעולם, מעריב, 21 ביוני 1987 קוקטייל הוליוודי בהילטון, מעריב, 4 ביוני 1987
רכס סלווין

רכס סלווין (באנגלית: Selwyn Range) הוא רכס הרים ליד העיר מאונט איסה בצפון מערב קווינסלנד באוסטרליה, המורכב ברובו מסלעי מותמר פרוטרוזואיקונים. הרכס מתנקז בצפון לנהרות "וויליאמס" ו"פולארטון" שעוברים למפרץ קרפנטאריה, ובדרום לנהר "מקינליי" ו"פלגו". האזור מכיל נחושת, זהב, עופרת ואבץ, והוא חשוב לכרייה. אנשי "קלקדון" הם הבעלים של האדמה. קלקטונגה (הידוע גם בשם Kalkadoon, Kalkadunga, Kalkatungu) היא שפה אבוריג'ינית. האקלים של הרכס הוא האזור הטרופי, מונסוני אקלים צחיח למחצה, עם גשמים שנתיים בלתי יציבים, בעיקר בקיץ, של 380 מ"מ. שטח הרכס הוא שטח ערבה וצומח בו טריאודיה. ג'ונס, MR (2004). (אורכב 15.10.2009 בארכיון Wayback Machine) נופי סחף באזור מרונן, קלונקור - מחוז מקינליי, קווינסלנד. (אורכב 15.10.2009 בארכיון Wayback Machine) CRC LEME דוח קבצים פתוח 129 (תקציר) (אורכב 15.10.2009 בארכיון Wayback Machine) רוברטסון, IDM; & לי שו. (2003). פיקדון אלואיז קו-או, מחוז קלונקורי, קווינסלנד. CRC LEME. מצב הסביבה קווינסלנד 1999 - מים פנימיים ערך זה הוא קצרמר בנושא הרים ובנושא אוסטרליה. אתם מוזמנים לתרום לוויקיפדיה ולהרחיב אותו.
פיקו פיק

פיקו פיק (באנגלית: Pico Peak) הוא הר במחוז ראטלנד שבורמונט, ארצות הברית. למסתכל מהצד, פסגת ההר דומה לקונוס. פיקו פיק הוא ההר הצפוני ביותר של רכס קולידג' וההר השני בגובהו באזור זה. בשנת 1927 המחוקקים הממלכתיים קראו לאזור קולידג' על שם קלווין קולידג' שנולד באזור. שמה של ההר אולי נובע מהמילה הספרדית או הפורטוגזית ל"שיא", "פיקו". ההר מופיע באטלס שיצר פרדריק בירס של מחוז רוטלנד בשנת 1869, מפת מדינת ורמונט משנת 1860 ומפת מחוז רוטלנד משנת 1854. אתר התיירות בהר נפתח בשנת 1937, ומעלית ה-T-bar הראשונה בארצות הברית הותקנה בו בשנת 1940. שביל האפלצ'ים (AT), עבר 0.3 מיל (0.48 קילומטרים) ממזרח לפסגה לאורך 3,500 רגל (1,100 מטרים) עד לשנת 1999. PeakBagger.com: פיקו פיק אזור הסקי של ההר מפת שבילים Vermonter.com - accessed 25 May 2008 ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
הר נורמנדי

הר נורמנדי (באנגלית: Normandy Mountain) הוא הר בתת-רכס הקרב על בריטניה ברכס מוסקווא שבהרי הרוקי הצפוניים (תת רכס של הרי הרוקי הקנדיים ), בפרובינציית קולומביה הבריטית שבקנדה. גובהו של ההר 2,849 מטרים מעל פני הים; הר נורמנדי הוא ההא ה-9 בגובהו ברכס מוסקווא, ה-1,106 בגובהו בהרי הרוקי הקנדיים. ההר מתנשא לגובה של 924 מטרים מעל סביבתו. ההר ממוקם 19 קילומטרים מהר דייפ (אף הוא ברכס הקרב על בריטניה). בדומה לאתרים רבים ברכס הקרב על בריטניה, גם הר זה מנציח קרב ממלחמת העולם השנייה, בו השתתפו כוחות קנדיים - הפלישה לנורמנדי. הרים אחרים ברכס מנציחים את שמותיהן של מנהיגי בעלות הברית - כגון הר צ'רצ'יל (המנציח את ראש ממשלת הממלכה המאוחדת וינסטון צ'רצ'יל) והר רוזוולט (המנציח את נשיא ארצות הברית פרנקלין דלאנו רוזוולט), ושל אירועים הקשורים בניצחון על גרמניה הנאצית - כגון הר יאלטה (המנציח את ועידת יאלטה) והר טהראן (המנציח את ועידת טהראן). • Akrigg, G. P. V., British Columbia place names • C. SIMON L. OMMANNEY, Glaciers of North America— GLACIERS OF CANADA GLACIERS OF THE CANADIAN ROCKIES, U.S. GEOLOGICAL SURVEY PROFESSIONAL PAPER 1386–J–1 הר נורמנדי באתר "אנציקלופדיית ההרים הקנדית" מפת אזור הר נורמנדי הר נורמנדי באתר summitsearch הר נורמנדי באתר mindat תרשים הנוף הנשקף מהר נורמנדי באתר peakvisor מפה טופוגרפית תלת־ממדית של הר נורמנדי זמני זריחת/שקיעת שמש/ירח עדכניים עבור הר נורמנדי מזג אוויר נוכחי מעודכן בהר נורמנדי תחזית מזג אוויר עדכנית ארוכת טווח עבור הר נורמנדי סטטיסטיקות מזג אוויר עבור הר נורמנדי נתוני מזג אוויר היסטוריים עבור הר נורמנדי מידע גאוגרפי מידע על גובהו של ההר ראו בספר "British Columbia place names" המפורט בפסקת "לקריאה נוספת", בעמוד 15